OpenLLM-France/wikimedia huggingface dataset:
# Kroaziaren banaketa administratiboa

Kroaziaren banaketa administratiboa 20 konderri edo eskualdetan (županija, pl. županije) eta hiri baten (grad) antolatzen da. Kroaziako eskualde bakoitzak demokratikoki hautatutako batzar bat du, lau urte balioa duena. Batzarrak eskualdeko urteko aurrekontua, gobernua eta abar aukeratzen ditu. Gobernu hauen burua župan bat da eta hamabi dožupan edo sailburu ditu agindupean.
| Zkia. | Eskualdea | Azalera | Populazioa | Hiriburua | Hiriburuaren Pop. |
| | Kroazia erdialdea |
| 1 | Zagreb eskualdea | 3.078 | 317.642 | Zagreb | - |
| 2 | Krapina-Zagorje eskualdea | 1.230 | 133.064 | Krapina | 12.479 |
| 3 | Sisak-Moslavina eskualdea | 4.448 | 172.977 | Sisak | 47.699 |
| 4 | Karlovac eskualdea | 3.622 | 128,749 | Karlovac | 55.981 |
| 5 | Varaždin eskualdea | 1.260 | 176.046 | Varaždin | 47.055 |
| 6 | Koprivnica-Križevci eskualdea | 1.734 | 115.582 | Koprivnica | 30.872 |
| 7 | Bjelovar-Bilogora eskualdea | 2.638 | 119.743 | Bjelovar | 41.869 |
| 20 | Međimurje eskualdea | 730 | 114.414 | Čakovec | 27.227 |
| 21 | Zagreb Hiria | 640 | 792.875 | Zagreb | 792.875 |
| | Istria, ipar kosta eta Kroazia menditsua |
| 8 | Primorje-Gorski Kotar eskualdea | 3.590 | 296.123 | Rijeka | 213.842 |
| 9 | Lika-Senj eskualdea | 5.350 | 51.022 | Gospić | 12.729 |
| 18 | Istria eskualdea | 2.813 | 208.440 | Pazin | 9.227 |
| | Eslavonia |
| 10 | Virovitica-Podravina eskualdea | 2.021 | 84.586 | Virovitica | 21.327 |
| 11 | Požega-Eslavonia eskualdea | 1.821 | 78.031 | Požega | 26.403 |
| 12 | Brod-Posavina eskualdea | 2.027 | 158.559 | Slavonski Brod | 59.507 |
| 14 | Osijek-Baranja eskualdea | 4.149 | 304.899 | Osijek | 107.784 |
| 16 | Vukovar-Syrmia eskualdea | 2.448 | 180.117 | Vukovar | 28.016 |
| | Dalmazia |
| 13 | Zadar eskualdea | 3.643 | 170.398 | Zadar | 75.082 |
| 15 | Šibenik-Knin eskualdea | 2.994 | 109.320 | Šibenik | 46.372 |
| 17 | Split-Dalmazia eskualdea | 4.524 | 455.242 | Split | 481.251 |
| 19 | Dubrovnik-Neretva eskualdea | 1.782 | 122.783 | Dubrovnik | 42.641 |

## Kanpo estekak

* Datuak: Q3435941
* Multimedia: Maps of counties of Croatia / Q3435941
# Kroazierazko Wikipedia

Kroazierazko Wikipedia Wikipediaren kroazierazko edizioa da. 2003ko otsailean jarri zen abian, eta 2009ko urriaren hasieran 68.000 artikulu zituen eta Wikipedien zerrendan 35.a zen.

## Kanpo estekak

* Kroazierazko Wikipedia
* Datuak: Q203488
* Multimedia: Croatian Wikipedia / Q203488
# Krobia udalerria

Krobia Poloniako Polonia Handiko voivoderriko landa-hiri udalerri bat da, Gostyń barrutian kokatuta. 129,54 km²ko azalera du eta 2017ko datuen arabera 13082 biztanle zituen.

## Kanpo estekak

* Udalaren webgunea
* Datuak: Q553944
* Multimedia: Gmina Krobia / Q553944
ieaPolonia Handiko voivoderriko udalerriak :
# Krodoberto I.a Toursekoa

Krodoberto I.a (baita Krotberto, Radoberto eta Roberto I.a; ? - 695), merovingiar errefendarioa eta Tourseko apezpikua izan zen (Krotberto gisa, 660-695). Kariberto Haspengaukoaren eta bere emazte Wulfgurden semea izan zen. Krodoberto, Erleberto eta Aldeberto anaiak robertotar leinuaren sortzaileak dira, kapetar dinastiaren aurrekaria, Europako errege-etxe askoren oinarrian dagoena.
Bere lehen okupazioa Dagoberto I.aren errefendarioa izan zen. Dagoberto Merovingiar leinuaren baitan botere erreala izan zuen azken erregea izan zen. Klovis II.aren errefendarioa ere izan zen. Burgunduako Jauregiko Nagusi izan zen 642-662 tartean eta baliteke Neustriakoa ere izatea Ebroinoren bi tarteen artean. Parisko apezpiku izan zela aipatzen da, baina ez dago ebidentzia handirik honen alde.

## Ondorengotza

Glismoda Bavariakoarekin ezkondu zen eta bi seme-alaba izan zituzten:
* Lanberto I.a Hesbayekoa
* Angadrisma santua, Ansberto Rouengoarekin ezkondua.

## Erreferentziak

* ↑ «MEROVINGIAN NOBILITY» fmg.ac (Noiz kontsultatua: 2020-08-03).

## Kanpo estekak

* Datuak: Q175300
# Kroaziera

Kroaziera eslaviar hizkuntza da, nagusiki Kroazia, Bosnia-Herzegovinako eta Montenegroko mintzatua. Historikoki, serbo-kroaziera hizkuntza batuaren aldaera da eta oraindik ere aditu batzuek haren barruan mantentzen dute.

## Hizkuntzaren egitura eta ezaugarriak
### Fonetika

Kroazierazko fonema gehienek euskarazko baliokidea dute, baina euskaraz ez daudenak ezagun zaizkigun beste hizkuntza batzuetan topa ditzakegu.

#### Bokalak

* A, a: [a]
* E, e: [e]
* I, i: [i]
* O, o: [o]
* U, u: [u]

#### Kontsonanteak

Kroazierak 25 kontsonante ditu:
* B, b: [b]
* C, c: [ts] tz
* Č, č: [ʧ] tx, baina gogorra
* Ć, ć: [ʨ] tx
* D, d: [d]
* DŽ, dž: [ʤ] ingelesezko j bezala (judge), baina mingaina sabaira eramanik
* Đ, đ: [ʥ] ingelesezko j bezala (judge), baina mingaina goiko ebakortzen atzera eramanik
* F, f: [f]
* G, g: [g]
* H, h: [x] gipuzkerazko j
* J, j: [j] euskarazko bokal baten aurreko i bezalakoa (iaio)
* K, k: [k]
* L, l: [l]
* LJ lj: [ʎ] gipuzkerazko eta bizkaierazko ll bezalakoa, l bustia (llabur, mutila)
* M, m: [m]
* N, n: [n]
* NJ nj: [ɲ] ñ
* P, p: [p]
* R, r: [ɾ] r leuna, adibidez arotza hitzean bezalakoa; batzuetan, bokal modura jokatzen du (vrt, adibidez)
* S, s: [s] euskal z
* Š š: [ʃ] x
* T, t: [t]
* V, v: [ʋ] v eta u-ren artekoa
* Z, z: [z] zubererazko s bezala, deusik hitzean, edo frantsesezko eta ingelesezko zoo, rose hitzetako txistukariak bezala
* Ž ž: [ʒ] Lekeitiko hizkerako, frantsesezko eta katalanezko j bezala (Jacques, Jordi).

### Gramatika

Kroaziar izen, izenorde eta adjektiboek hiru genero dituzte: maskulinoa, femeninoa eta neutroa. Eslaviar hizkuntza gehienetan bezala, ez du artikulurik. Zazpi deklinabide-kasu ditu: nominatiboa, genitiboa, datiboa, akusatiboa, bokatiboa, lokatiboa eta instrumentala.
Esaldiaren ordena SAO da: subjektua, aditza eta objektuak.

## Hiztegia
### Egunak

| Kroaziera | Euskara |
| ponedjeljak | astelehen |
| utorak | astearte |
| srijeda | asteazken |
| četvrtak | ostiral |
| petak | ostegun |
| subota | larunbat |
| nedjelja | igande |

### Hilabeteak

| Kroaziera | Euskara |
| siječanj | urtarril |
| veljača | otsail |
| ožujak | martxo |
| travanj | apiril |
| svibanj | maiatz |
| lipanj | ekain |
| srpanj | uztail |
| kolovoz | abuztu |
| rujan | irail |
| listopad | urri |
| studeni | azaro |
| prosinac | abendu |

## Kanpo estekak

* Euskara-kroaziera eta Kroaziera-euskara hiztegi txikia
* Datuak: Q6654
* Multimedia: Croatian language / Q6654
# Kroczyce udalerria

Kroczyce Poloniako Silesiako voivoderriko landa-udalerri bat da, Zawiercie barrutian kokatuta. 110,05 km²ko azalera du eta 2017ko datuen arabera 6301 biztanle zituen.

## Kanpo estekak

* Udalaren webgunea
* Datuak: Q555573
* Multimedia: Gmina Kroczyce / Q555573
ieaSilesiako voivoderriko udalerriak :
# Laccaria lateritia

Laccaria lateritia Hydnangiaceae familiako onddo espezie bat da.
Jangarria. Haragi gutxi du sukaldaritzarako.

## Deskribapena

Kapela: 1 eta 3,5 cm bitarteko diametrokoa, hasieran erdiesferikoa, gero erdian deprimituta zabaldu egiten da; arre-gorrixka koloretik gorrixka-lehoi kolorera doana, hezetasuna galtzean argiagoa; pixka bat ezkatatsua, ertza lobulatua eta erdiraino ildaskatua, hezea dagoenean.
Orriak: Nahiko zabal, arrosa-gorrixka kolorekoak.
Hanka: 2 eta 6 cm bitarteko garaierakoa eta 0,2 eta 0,5 cm bitarteko lodierakoa, Haritsua, luzetara ildaskatua, arre-gorrixka kolorekoa tonu purpurekin.
Haragia: Fina, marroi-gorrixka. Urria, kapelaren kolorekoa, usain eta zapore nabarmenik gabea.
Etimologia: Laccaria terminoa Erdi Aroko latinetik dator, tindatzen, esan nahi duen "laccare" hitzetik.

## Jangarritasuna

Jangarria.

### Nahasketa arriskua

Laccaria striatula delakoarekin, honek leku hezeetan irteten du.

## Sasoia eta lekua

Neguan eta udaberrian, akazien eta eukaliptoen azpian, taldeak osatzen.

### Banaketa eremua

Hego Amerika, Europa, Afrika, Australia, Zeelanda Berria.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 149 or. ISBN 84-404-0530-8..

## Kanpo estekak

* Datuak: Q81182988
* Multimedia: Laccaria lateritia / Q81182988
# Laccaria affinis

Laccaria affinis Hydnangiaceae familiako onddo espezie bat da. Jateko ona, baina mamitsua ez denez, beste espezie batzuekin nahasteko hobea.
Sinonimoak: Laccaria laccata var. affinis.

## Deskribapena

Kapela: 5 cm arteko diametrokoa, esferikotik laura, eta pixka bat hondoratua erdian. Azal leunekoa, higrofanoa, arre-laranja kolorekoa edo horia.
Orriak: Adnatuak edo zertxobait dekurrenteak, zabal, lamelulekin, lila antzeko koloreekin.
Hanka: 8 cm arteko garaierakoa, leuna (ez ezkatatsua), haritsua, zilindrikoa, okertua.
Haragia: Gutxi eta zapore melekakoa.
Etimologia: Laccaria terminoa Erdi Aroko latinetik dator, tindatzen, esan nahi duen "laccare" hitzetik. Kapelaren ertzean dituen ildaska txikiengatik.

## Jangarritasuna

Kalitate ertaineko jangarria.

### Nahasketa arriskua

Laccaria laccata ez da hain lerdena, kapela ilunagoa eta ezkatatsua du, eta hostozabaletan zein koniferoetan ateratzen da.

## Sasoia eta lekua

Udan eta udazkenean. Hostozabalen basoetan (koniferoetan ez), ametzetan batez ere, mendi mazeletan.

### Banaketa eremua

Euskal Herria, Frantzia, Espainia, Suitza, Finlandia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 146 or. ISBN 84-282-0865-4..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Laccaria affinis: GBIF—the Global Biodiversity Information Facility.

## Kanpo estekak

* Datuak: Q12952157
# Laccaria bicolor

Laccaria bicolor Hydnangiaceae familiako onddo espezie bat da.
Sinonimoa: Laccaria farinacea
Ez da toxikoa, baina bere haragia kalitate kaskarrekoa da.

## Deskribapena

Kapela: 2 eta 4 cm bitarteko diametrokoa; ganbil-laua, erdialdean zertxobait hondoratua; kolore okre-arrexka du eta azala ezkatatsua.
Orriak: Lodiak, arrosa-haragi kolorekoak.
Hanka: Oro har, liraina da, luzetara haritsua, kapelaren kolore berekoa, oinarria izan ezik, kolore moreko kotoi eremu bat baitu.
Haragia: Morea oinaren oinarrian.
Etimologia: Laccaria terminoa Erdi Aroko latinetik dator, tindatzen, esan nahi duen "laccare" hitzetik. Orrien koloreagatik.

## Jangarritasuna

Jangarri kaskarra.

### Nahasketa arriskua

Laccaria bicolor delakoarekin, honek ere oinaren oinarria amatista kolorekoa du, baina orri moreak ditu ez arrosa kolorekoak.

## Sasoia eta lekua

Udazkenean basoetan. Ugaria da.

### Banaketa eremua

Ipar Amerika, Europa, Errusia, Japonia, Australia, Txile..

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 146 or. ISBN 84-404-0530-8..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 226 or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. , 146 or. ISBN 84-282-0865-4..

## Kanpo estekak

* Datuak: Q373625
* Multimedia: Laccaria bicolor / Q373625
# Laccaria proxima

Laccaria proxima Hydnangiaceae familiako onddo espezie bat da. Jangarri kaskarra. Oina baztertzea gomendatzen da.
Sinonimoa: Laccaria laccata var. moelleri.

## Deskribapena

Kapela: 3 eta 5 cm bitarteko diametrokoa, hemisferikoa, ganbiletik lau-ganbilera, unbilikatua; ertza inkurbatua, irregularra eta gardentasunagatik ildaskatua eguraldi hezean. Kapelaren azala matea, pixka bat fibrilosoa, ezkatatsua, kolore aldakorrekoa, gorrixka-laranja koloretik, arre-gorrixkara doan kolorekoa.
Orriak: Zabalak, zabal, arrosa zurbil kolorekoak, esporek zuriz tindatuak.
Hanka: Luzea, zilindrikoa, sendoa, zuzena edo okerra, zuntzezkoa, luzetara ildaskatua, kapelaren kolore berekoa.
Haragia: Urria, arrosa-haragi kolorekoa, higrofanoa, zapore gozo samarrekoa eta usain nabarmenik gabea.
Etimologia: Laccaria terminoa Erdi Aroko latinetik dator, tindatzen, esan nahi duen “laccare” hitzetik. Orrien koloreagatik. Proxima epitetoa latinetik dator, auzokideena esan nahi duen, “proximus” hitzetik, Ziurrenik Laccaria laccata-ren antzekoa delako.

## Jangarritasuna

Jangarri kaskarra.

### Nahasketa arriskua

Laccaria laccata txikiagoa da eta oin argiagoa du. Laccaria amethystina delakoak kolore morea du.

## Sasoia eta lekua

Udazkenean eta neguaren hasieran. Eremu garbietan, baina sastrakadietatik gertu ( estrepa, txilarra, ezkaia) edo basoetatik gertu (artea, pinua). Mediterraneoko kliman ugariagoa, baina ez Laccaria laccata bezain ugaria. Taldeetan ateratzen da.

### Banaketa eremua

Kanada, Ameriketako Estatu Batuak, Alaska, Mexiko, Costa Rica, Kolonbia, Txile, Svalbard, Europa, Errusia, Mongolia, India, Txina, Himalaiako eremua, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 313 or. ISBN 84-505-1806-7..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 249 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Laccaria proxima: GBIF—the Global Biodiversity Information Facility.

## Kanpo estekak

* Datuak: Q3027934
* Multimedia: Laccaria proxima / Q3027934
# Laccaria striatula

Laccaria striatula Hydnangiaceae familiako onddo espezie bat da. Ez da sukaldean erabiltzen, oso haragi urria du.
Sinonimoak: Laccaria altaica, Laccaria pumila.

## Deskribapena

Kapela: Fina, 1 eta 3 cm bitarteko diametrokoa, hasieran ganbila, gero irekiagoa, arre-gorrixka kolorekoa, oso kolore bizia zopatuta dagoenean, lehortzean argiagoa. Oro har, ertz oso ildaskatuarekin.
Orriak: Lodiak, zabal; arrosa-haragi kolorekoak.
Hanka: Haritsua eta kapelaren antzeko kolorekoa.
Haragia: Mehea, kapelaren kolore berekoa. Usain eta zapore nabarmenik gabea.
Etimologia: Laccaria epitetoa Erdi Aroko latinetik dator, tindatzen, esan nahi duen "laccare" hitzetik. Striatula epitetoa latinetik dator, ildaskekin, esan nahi duen "striatura" hitzetik. Kapelaren ertzean dituen ildaska txikiengatik.

## Jangarritasuna

Jangarri kaskarra.

### Nahasketa arriskua

Behar bezala sailkatzeko, mikroskopioa erabili behar da. Laccaria lateritia oso antzekoa da, habitatak bereizten du.

## Sasoia eta lekua

Udazkenean eta neguan. Leku oso hezeetako goroldioetan.

### Banaketa eremua

Ipar Amerika, Europa.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 148 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 271 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Lotina, Roberto. (1985). Mil setas ibericas.. Diputacion foral de vizcaya, 312 or. ISBN 84-505-1806-7..

## Kanpo estekak

* Datuak: Q49601780
# Kunishige Kamamoto

Kunishige Kamamoto (japonieraz: 釜本 邦茂, 1944ko apirilaren 15a - ) Japoniako futbolaria da.

## Selekzio nazionala

Japoniako selekzioarekin: 1964tik 1977ra 76 aldiz jokatu izan du, 75 gol sartuz.
Japoniako selekzioarekin :
| Urtea | Partida | Gol |
| 1964 | 2 | 1 |
| 1965 | 3 | 3 |
| 1966 | 7 | 6 |
| 1967 | 5 | 11 |
| 1968 | 4 | 7 |
| 1969 | 0 | 0 |
| 1970 | 6 | 3 |
| 1971 | 6 | 8 |
| 1972 | 8 | 15 |
| 1973 | 3 | 2 |
| 1974 | 5 | 5 |
| 1975 | 7 | 5 |
| 1976 | 16 | 9 |
| 1977 | 4 | 0 |
| Guztira | 76 | 75 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q380695
* Multimedia: Kunishige Kamamoto / Q380695
# Kunio Nagayama

Kunio Nagayama (japonieraz: 永山 邦夫, 1970eko irailaren 16a - ) Japoniako futbolari ohia da.
Hainbat futbol taldetan jokatu du, esaterako Yokohama F. Marinos.

## Kanpo estekak

* (Japonieraz) J.League Data Site
* Datuak: Q1255984
# Kuniya Daini

Kuniya Daini (japonieraz: 大仁 邦彌, 1944ko urriaren 12a - ) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1972 | 6 | 0 |
| 1973 | 4 | 0 |
| 1974 | 7 | 0 |
| 1975 | 12 | 0 |
| 1976 | 15 | 0 |
| Guztira | 44 | 0 |

## Kanpo loturak

* National Football Teams
* Japan National Football Team Database
* Datuak: Q2124748
* Multimedia: Kuniya Daini / Q2124748
# Kunitachi

Kunitachi (japonieraz: 国立市, Kunitachi-shi) Tokio prefeturako erdialdean dagoen hiria da. 2010eko erroldaren arabera 8'15 km²-tan 74.623 biztanle zeuden.

## Geografia

Komaeren ondoren azaleraz Tokioko hiri txikiena da.

## Historia

1889an sortu zen Yaho izenarekin, 1951ean izena aldatu eta 1967an hiri estatusa lortu zuen.

## Ondasun nabarmenak

* Yaho Tenman-gū: Japonia ekialdeko santutegi xintoista zaharrenetakoa da, 903 urtean sortutakoa.
* Hitotsubashi Unibertsitatea.

## Iruditegia

* Yaho Tenman-gū.
* Kunitachiko tren geltokia.
* Hitotsubashi Unibertsitateko Kanematsu auditoriuma.

## Kanpo estekak

* (Japonieraz)(Ingelesez) Kunitachiko webgune ofiziala
* Datuak: Q330007
* Multimedia: Kunitachi, Tokyo / Q330007
Auzo bereziak : Adachi | Arakawa | Bunkyō | Chiyoda | Chūō | Edogawa | Itabashi | Katsushika | Kita | Kōtō | Meguro | Minato | Nakano | Nerima | Ōta | Setagaya | Shibuya | Shinagawa | Shinjuku | Suginami | Sumida | Taitō | Toshima :
* Hiriak : Akiruno | Akishima | Chōfu | Fuchū | Fussa | Hachiōji | Hamura | Higashikurume | Higashimurayama | Higashiyamato | Hino | Inagi | Kiyose | Kodaira | Koganei | Kokubunji | Komae | Kunitachi | Machida | Mitaka | Musashimurayama | Musashino | Nishitōkyō | Oume | Tachikawa | Tama ||
* Suprefeturak : Nishitama | Hachijō | Miyake | Ogasawara | Ōshima ||
# Kunitaka Sueoka

Kunitaka Sueoka (japonieraz: 末岡 圀孝, Sueoka Kunitaka, 1917ko otsailaren 1a – 1998ko azaroaren 10a) Japoniako futbolaria izan zen.

## Selekzio nazionala

Japoniako selekzioarekin :
| Urtea | Partida | Gol |
| 1940 | 1 | 0 |
| Guztira | 1 | 0 |

## Kanpo loturak

* National Football Teams
* Japan National Football Team Database
* Datuak: Q2522342
# Kunitomo Suzuki

Kunitomo Suzuki (japonieraz: 鈴木 国友, 1995eko uztailaren 13a - ) Japoniako futbolaria da.
Hainbat futbol taldetan jokatu du, esaterako Shonan Bellmare.

## Kanpo estekak

* (Japonieraz) J.League Data Site
* Datuak: Q47581331
# Kuniumi

Kuniumi, japonieraz 国産み, literalki "herrialdearen jaiotza" edo "herrialdearen sorrera", Japoniar mitologian, Japoniar uhartediaren lehorreratzearen usadiozko edo kondairazko kontakizuna da, eta Kojiki eta Nihon Shoki kroniketan agertzen da. Kondaira honen arabera, Zerua eta Lurra sortu ondoren, Izanagi eta Izanami jainkoak gaur egun Japonia osatzen duten uharteak sortzeaz arduratu omen ziren. Japoniar mitologiaren barnean, uharte hauek mundu ezaguna osatzen dute. Japoniaren sorreraren ondoren, Jainkoen sorreraren japoniar mitoa gertatu zen.
# Kuniwo Nakamura

Kuniwo Nakamura (Peleliu, 1943ko azaroaren 24a - Koror, 2020ko urriaren 14a) Palauko presidentea izan zen 1993tik 2001era. Japoniar emigrante baten eta Palauko buruzagia baten alaba baten semea izan zen. Hawaiiko Unibertsitatean ikasi zuen. 28 urterekin, Mikronesiako Kongresuko diputatu gazteena bihurtu zen. Presidenteordea izan zen 1988 eta 1993 bitartean, Ngiratkel Etpison agintaldian. 1992ko eta 1996ko hauteskundeak irabazi zituen.